pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลอนุมัติจัดตั้งสำนักงานคณะกรรมการการแข่งขันทางการค้า
วันศุกร์ที่ 18 พฤษภาคม 2561
รัฐบาลอนุมัติจัดตั้งสํานักงานคณะกรรมการการแข่งขันทางการค้า
รัฐบาลอนุมัติจัดตั้งสํานักงานคณะกรรมการการแข่งขันทางการค้า ตาม พ.ร.บ.การแข่งขันทางการค้า พ.ศ.2560
รัฐบาลอนุมัติจัดตั้งสํานักงานคณะกรรมการการแข่งขันทางการค้า
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติจัดตั้งสํานักงานคณะกรรมการการแข่งขันทางการค้า ตาม พ.ร.บ.การแข่งขันทางการค้า พ.ศ.2560 เพื่อกํากับดูแลการดําเนินธุรกิจทุกประเภทให้แข่งขันกันอย่างเสรีและเป็นธรรม ขจัดการผูกขาดหรือกลั่นแกล้งกัน เช่น จํากัดปริมาณสินค้าจนทําให้สินค้าขาดตลาดแล้วขายในราคาที่สูงขึ้น โดยคาดว่าภายในเดือน ส.ค.นี้จะดําเนินการจัดตั้งแล้วเสร็จ และสรรหาคณะกรรมการและบุคลากรที่ทํางานแบบเต็มเวลา หากพบปัญหาจะพิจารณาแก้ไขโดยทันที รวมทั้งทํางานร่วมกับหน่วยงานอื่นๆ เช่น กสทช. และดีเอสไอ เพื่อเพิ่มประสิทธิภาพให้มากขึ้น โดยผู้ที่ฝ่าฝืนมีโทษทั้งจําทั้งปรับในอัตราสูง ทั้งนี้ รัฐบาลมุ่งหวังให้เกิดการแข่งขันอย่างเท่าเทียม กระตุ้นให้เกิดการพัฒนาสินค้าและบริการอย่างต่อเนื่อง เพื่อประโยชน์สูงสุดต่อประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางเริ่มให้ใช้บัตรประชาชนเบิกจ่ายตรงค่ารักษาพยาบาล 4 พ.ค. นี้
วันศุกร์ที่ 4 พฤษภาคม 2561
กรมบัญชีกลางเริ่มให้ใช้บัตรประชาชนเบิกจ่ายตรงค่ารักษาพยาบาล 4 พ.ค. นี้
กรมบัญชีกลางเริ่มให้ผู้มีสิทธิและบุคคลในครอบครัวใช้บัตรประชาชนยื่นใช้สิทธิเบิกจ่ายตรงค่ารักษาประเภทผู้ป่วยนอกที่สถานพยาบาลที่เข้าร่วมโครงการกว่า 1,317 แห่งทั่วประเทศ พร้อมพัฒนา Mobile Application เพื่อใช้ตรวจสอบสิทธิได้อย่างสะดวกและรวดเร็วยิ่งขึ้น
กรมบัญชีกลางเริ่มให้ผู้มีสิทธิและบุคคลในครอบครัวใช้บัตรประชาชนยื่นใช้สิทธิเบิกจ่ายตรงค่ารักษาประเภทผู้ป่วยนอก ได้ที่สถานพยาบาลที่เข้าร่วมโครงการกว่า 1,317 แห่งทั่วประเทศ พร้อมพัฒนา Mobile Application เพื่อใช้ตรวจสอบสิทธิได้อย่างสะดวกและรวดเร็วยิ่งขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้พัฒนาระบบเบิกจ่ายตรงค่ารักษาให้ผู้มีสิทธิและบุคคลในครอบครัวที่สามารถนําบัตรประจําตัวประชาชนมายื่นใช้สิทธิเบิกจ่ายตรงค่ารักษาพยาบาลประเภทผู้ป่วยนอก ณ สถานพยาบาลของทางราชการ และสถานพยาบาลเอกชนที่เข้าร่วมโครงการตามหลักเกณฑ์กลุ่มโรคเฉพาะ ได้แก่ การฟอกไต และรังสีรักษาสําหรับโรคมะเร็ง รวมทั้งสิ้นกว่า 1,317 แห่ง แทนการลงทะเบียนสมัครเข้าจ่ายตรง (สแกนนิ้ว) กับสถานพยาบาลของทางราชการแต่ละแห่ง ซึ่งกรมบัญชีกลางได้มีการเตรียมความพร้อม และเริ่มทดสอบระบบตั้งแต่วันที่ 26 เมษายนที่ผ่านมา เพื่อให้สถานพยาบาลได้เตรียมความพร้อมก่อนเปิดให้บริการอย่างเต็มรูปแบบในวันที่ 4 พฤษภาคม 2561
สําหรับผู้มีสิทธิที่ยังไม่มีหรือไม่สามารถมีบัตรประจําตัวประชาชนได้ตามกฎหมาย ก็สามารถใช้สิทธิเบิกจ่ายตรงได้ โดย
1.กรณีเด็กที่มีอายุต่ํากว่า 7 ปี ให้ใช้เลขบัตรประจําตัวประชาชนของเด็กที่ปรากฏอยู่ในสูติบัตรหรือทะเบียนบ้าน (ของเด็ก) ยื่นร่วมกับบัตรประชาชนของผู้ดูแลที่พาเด็กไปโรงพยาบาล
2.กรณีคู่สมรส หรือบิดามารดาของผู้มีสิทธิที่ไม่มีสัญชาติไทย แต่มีเลขประจําตัวคนต่างด้าว 13 หลัก ให้ใช้บัตรประจําตัวคนต่างด้าว หรือทะเบียนบ้านได้ แต่ถ้าไม่มีเลขประจําตัวคนต่างด้าว 13 หลัก ให้ใช้รายงานทะเบียนประวัติที่มีเลข 12 หลัก และขึ้นต้นด้วยตัว B โดยขอรับเอกสารได้จากนายทะเบียนต้นสังกัดของผู้มีสิทธิ
3.กรณีผู้มีสิทธิหรือบุคคลในครอบครัวเป็นผู้ป่วยติดเตียงและไม่สามารถมาแสดงตนได้ ให้ผู้ดูแลนําบัตรของผู้มีสิทธิพร้อมแสดงบัตรประชาชนของผู้ดูแลเพื่อใช้สิทธิ
4.กรณีผู้มีสิทธิหรือบุคคลในครอบครัวที่เป็นผู้สูงอายุหรือมีปัญหาด้านการเคลื่อนไหว ที่เข้ารับการรักษาเสร็จแล้ว แต่ไม่สะดวกในการทําธุรกรรมด้วยตนเอง สามารถให้ผู้ดูแลนําบัตรประชาชนของผู้มีสิทธิพร้อมแสดงบัตรประชาชนของผู้ดูแลเพื่อใช้สิทธิ
ทั้งนี้ หากบุคคลในครอบครัวของผู้มีสิทธิไม่สะดวกพกเอกสารดังกล่าว ผู้มีสิทธิสามารถยื่นคําร้องขอทําบัตรสวัสดิการรักษาพยาบาลข้าราชการ กับนายทะเบียนที่หน่วยงานของตนได้
อธิบดีกรมบัญชีกลาง กล่าวต่อว่า การใช้สิทธิเบิกจ่ายตรง ผู้มีสิทธิต้องตรวจสอบสิทธิก่อนไปใช้บริการ หากพบว่า “ไม่มีสิทธิ” ให้รีบติดต่อนายทะเบียนที่สังกัด เพื่อปรับปรุงฐานข้อมูลให้ถูกต้อง โดยตรวจสอบสิทธิได้ที่เว็บไซต์กรมบัญชีกลาง www.cgd.go.th และขณะนี้ทางกรมฯได้พัฒนา Mobile Application สวัสดิการรักษาพยาบาลข้าราชการเพื่อให้ผู้มีสิทธิดาวน์โหลดไปใช้ในการตรวจสอบสิทธิของตนเองก่อนเข้ารับการรักษา
การใช้สิทธิเบิกจ่ายตรงค่ารักษาพยาบาลนี้ ใช้กับผู้มีสิทธิที่เบิกค่ารักษากับกรมบัญชีกลางเท่านั้น หากผู้มีสิทธิและบุคคลในครอบครัวมีข้อสงสัย สามารถสอบถามรายละเอียด หรือปรึกษาปัญหาการใช้สิทธิได้ที่ Call Center กรมบัญชีกลาง หมายเลขโทรศัพท์ 0-2270-6400 หรือปรึกษากับทีมหมอคลังอุ่นใจได้ที่สํานักงานคลังเขต และสํานักงานคลังจังหวัดทั่วประเทศ
รัฐบาลไทย-ข่าวทำเนียบรัฐบาล-NBN บริษัทโครงข่ายบรอดแบนด์แห่งชาติ
วันพุธที่ 18 เมษายน 2561
NBN บริษัทโครงข่ายบรอดแบนด์แห่งชาติ
NBN บริษัทโครงข่ายบรอดแบนด์แห่งชาติ
​
รัฐบาลไทย-ข่าวทำเนียบรัฐบาล-รมต.สมชาย นำคณะผู้บริหาร ก.อุตฯลงพื้นที่บุรีรัมย์เยี่ยมชุมชนบ้านเจริญสุข ชูภูมิปัญญาท้องถิ่น เชื่อมโยงหมู่บ้านอุตสาหกรรมการท่องเที่ยว 4.0
วันอังคารที่ 8 พฤษภาคม 2561
รมต.สมชาย นําคณะผู้บริหาร ก.อุตฯลงพื้นที่บุรีรัมย์เยี่ยมชุมชนบ้านเจริญสุข ชูภูมิปัญญาท้องถิ่น เชื่อมโยงหมู่บ้านอุตสาหกรรมการท่องเที่ยว 4.0
รัฐมนตรีช่วยว่าการกระทรวงอุตสาหกรรม  ลงพื้นที่ตรวจเยี่ยมและรับฟังปัญหาชุมชนบ้านเจริญสุข อ.เฉลิมพระเกียรติ จ.บุรีรัมย์
จ.บุรีรัมย์: เมื่อวันที่ 7 พฤษภาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายจารุพันธุ์ จารโยภาส รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ลงพื้นที่ตรวจเยี่ยมและรับฟังปัญหาชุมชนบ้านเจริญสุข อ.เฉลิมพระเกียรติ จ.บุรีรัมย์ โดยมี นายทินกร วรนุช นายกองค์การบริหารส่วนตําบลเจริญสุข ให้การต้อนรับและกล่าวสรุปภาพรวมของชุมชน
ชุมชนบ้านเจริญสุขเป็นหนึ่งในชุมชนที่กระทรวงอุตสาหกรรมจะนําไปพัฒนาต่อยอดภายใต้โครงการหมู่บ้านอุตสาหกรรมชุมชนเชื่อมโยงการท่องเที่ยว (CIV 4.0) ตามมาตรการยกระดับเศรษฐกิจฐานชุมชน (Local Economy) ของกระทรวงอุตสาหกรรม โดยชุมชนดังกล่าวมีความโดดเด่นในเรื่องวัฒนธรรมและภูมิปัญญาท้องถิ่น มีผลิตภัณฑ์เด่นที่มีเรื่องราวแสดงความเชื่อมโยงกับศิลปวัฒนธรรมและภูมิปัญญาท้องถิ่นคือ ”ผ้าภูอัคนี” (ผ้าย้อมดินภูเขาไฟ) เกิดจากการนําวัตถุดิบธรรมชาติในท้องถิ่นมาประยุกต์ใช้ ซึ่งได้รับการส่งเสริมและพัฒนาผลิตภัณฑ์จากกระทรวงอุตสาหกรรมในเรื่องมาตรฐานผลิตภัณฑ์ชุมชน(มผช.) ทั้งนี้ ชุมชนดังกล่าวต้องการให้ภาครัฐช่วยสนับสนุนอุปกรณ์ในการเพิ่มกําลังการผลิตเพื่อให้ทันกับความต้องการของตลาด เช่น เครื่องตีเกลียว กี่กระตุก เครื่องพันหัวม้วน โดยในเบื้องต้น บริษัท แบล็คซี (1994) จํากัด และ บริษัท ผลิตภัณฑ์และวัสดุก่อสร้าง จํากัด ซึ่งทั้ง 2 บริษัท ได้เข้าร่วมเป็น Big Brothers โครงการพี่ช่วยน้องกับทาง กระทรวงอุตสาหกรรม ได้สนับสนุน ”ชุดอุปกรณ์ทอผ้า” จํานวน 2 ชุด ให้กับชุมชนบ้านเจริญสุขเพื่อนําไปขยายกําลังการผลิตรับคําสั่งซื้อที่เพิ่มขึ้น
รัฐบาลไทย-ข่าวทำเนียบรัฐบาล-การปรับปรุงหลักเกณฑ์การประกอบธุรกิจสินเชื่อรายย่อยระดับจังหวัดภายใต้การกำกับ (สินเชื่อพิโกไฟแนนซ์)
วันศุกร์ที่ 11 ตุลาคม 2562
การปรับปรุงหลักเกณฑ์การประกอบธุรกิจสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์)
สศค.ออกประกาศสํานักงานเศรษฐกิจการคลัง เรื่อง การกําหนดหลักเกณฑ์ วิธีการ และเงื่อนไขในการประกอบธุรกิจสินเชื่อรายย่อยระดับจังหวัดภายใต้การกํากับ (ฉบับที่ 2) ลงวันที่ 1 ตุลาคม พ.ศ. 2562
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยว่า สํานักงานเศรษฐกิจการคลัง (สศค.) ได้ออกประกาศสํานักงานเศรษฐกิจการคลัง เรื่อง การกําหนดหลักเกณฑ์ วิธีการ และเงื่อนไขในการประกอบธุรกิจสินเชื่อรายย่อยระดับจังหวัดภายใต้การกํากับ (ฉบับที่ 2) ลงวันที่ 1 ตุลาคม พ.ศ. 2562 เพื่อปรับปรุงแบบแสดงแผนการดําเนินธุรกิจการให้สินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) ที่กําหนดแนบท้ายประกาศตามรูปแบบเอกสารที่กําหนดใหม่ เพื่อเพิ่มประสิทธิภาพการเขียนเอกสารแบบแสดงแผนการดําเนินธุรกิจสินเชื่อพิโกไฟแนนซ์ซึ่งจะช่วยลดข้อผิดพลาดในการจัดทําเอกสารให้กับผู้ประกอบธุรกิจ ทั้งนี้ ประกาศสํานักงานเศรษฐกิจการคลังและเอกสารแนบท้ายตามรูปแบบที่กําหนดใหม่นั้นจะบังคับใช้ประกอบการยื่นคําขออนุญาตประกอบธุรกิจสินเชื่อพิโกไฟแนนซ์ตั้งแต่วันที่ 10 ตุลาคม 2562 เป็นต้นไป โดยในกรณีที่ผู้ประกอบธุรกิจได้ยื่นคําขออนุญาตไว้แล้วก่อนวันที่ประกาศฉบับนี้จะมีผลบังคับใช้ และประสงค์จะใช้แผนการดําเนินธุรกิจที่ได้แก้ไขเพิ่มเติมโดยประกาศฉบับนี้ ให้ผู้ประกอบธุรกิจแจ้งความจํานงยื่นแผนการดําเนินธุรกิจตามแบบที่ได้แก้ไขเพิ่มเติมโดยประกาศฉบับนี้มายังสํานักงานเศรษฐกิจการคลัง
นอกจากนี้ ประกาศสํานักงานเศรษฐกิจการคลังฉบับดังกล่าวยังมีการปรับปรุงแบบคําขออนุญาตประกอบธุรกิจสินเชื่อพิโกไฟแนนซ์ (กรณีห้างหุ้นส่วนจํากัด) โดยเพิ่มเติมเอกสารประกอบคําขออนุญาต ในส่วนของแบบรับรองคุณสมบัติผู้เป็นหุ้นส่วนทุกคน ต้องไม่มีลักษณะต้องห้ามตามข้อ 17 ของประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติ ฉบับที่ 58 (เรื่อง สินเชื่อรายย่อยระดับจังหวัดภายใต้การกํากับ) ลงวันที่ 27 มีนาคม พ.ศ. 2562 รวมทั้งปรับปรุงรอบระยะเวลาการส่งรายงาน โดยให้ผู้ประกอบธุรกิจสินเชื่อพิโกไฟแนนซ์ส่งรายงานงบการเงินสําหรับรอบปีบัญชีที่ล่วงมาแล้วต่อสํานักงานเศรษฐกิจการคลังภายใน 150 วัน นับแต่วันสิ้นปีบัญชี
ทั้งนี้ ผู้ประกอบธุรกิจที่ประสงค์จะยื่นคําขออนุญาตสินเชื่อพิโกไฟแนนซ์สามารถดาวโหลดเอกสารประกอบการยื่นคําขอที่ปรับปรุงได้ที่ https://1359.go.th/picodoc/ และสําหรับผู้ประกอบธุรกิจรายใดที่ได้ยื่นคําขออนุญาตไว้แล้ว และใบคําขออนุญาตอยู่ระหว่างขั้นตอนการพิจารณาตรวจสอบเอกสารของสํานักงานเศรษฐกิจการคลัง หากผู้ประกอบธุรกิจรายนั้นประสงค์จะขอเปลี่ยนเอกสารในส่วนของแบบแสดงแผนการดําเนินธุรกิจโดยใช้เอกสารที่ปรับปรุงใหม่ ท่านสามารถดําเนินการได้โดยจัดส่งเอกสารที่ปรับปรุงใหม่ดังกล่าวได้ที่
สํานักนโยบายพัฒนาระบบการเงินภาคประชาชน เลขที่ 73 อาคารธุรกิจบัณฑิต ชั้น 4 ถ.พระรามที่ 6 แขวงพญาไท เขตพญาไท กรุงเทพฯ 10400
สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง
โทร. สายด่วน 1359
รัฐบาลไทย-ข่าวทำเนียบรัฐบาล-‘ประภัตร’ ชู ‘สุพรรณบุรีโมเดล’ ดันตลาดเกษตรออนไลน์
วันศุกร์ที่ 4 ตุลาคม 2562
‘ประภัตร’ ชู ‘สุพรรณบุรีโมเดล’ ดันตลาดเกษตรออนไลน์
‘ประภัตร’ ชู ‘สุพรรณบุรีโมเดล’ ดันตลาดเกษตรออนไลน์ นําร่องแห่งแรก เสริมศักยภาพเกษตรกรมืออาชีพ 4.0 เข้าถึงดิจิทัล
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีเปิดโครงการอบรมสินค้าเกษตรออนไลน์ ณ ห้องสัมมนา หมู่บ้านอนุรักษ์ควายไทย อ.ศรีประจันต์ จ.สุพรรณบุรี โดยมี นางสาวจูอะดี พงศ์มณีรัตน์ เลขาธิการสํานักงานมาตรฐานสินค้าเกษตรและอาหารแห่งชาติ (มกอช.) นายภูสิต สมจิตต์ รองผู้ว่าราชการจังหวัดสุพรรณบุรี และหัวหน้าส่วนราชการต่าง ตลอดจนเกษตรกร และกลุ่มวิสาหกิจชุมชน จ.สุพรรณบุรี จํานวน 200 คนเข้าร่วม ว่า ตามที่กระทรวงเกษตรและสหกรณ์ได้กําหนดนโยบาย "การตลาดนําการผลิต" เพื่อให้เกษตรกรมีรายได้แน่นอนและมีความมั่นคงในการประกอบอาชีพเกษตรกรรม โดยบูรณาการร่วมกันทั้งหน่วยงานภาครัฐและเอกชน จับคู่กับภาคการผลิตของเกษตรกรและสถาบันเกษตรกรเพื่อให้สามารถวางแผนการผลิตที่ตรงตามความต้องการของตลาด ลดปัญหาสินค้าเกษตรล้นตลาด ซึ่งปัจจุบันตลาดสินค้าเกษตรออนไลน์ ถือเป็นอีกหนึ่งช่องทางของเกษตรกรไทยในการจําหน่ายสินค้าที่สะดวก รวดเร็ว ทําให้เกษตรกรได้ขายให้กับผู้ซื้อโดยตรงโดยไม่ต้องผ่านพ่อค้าคนกลาง ขณะที่ผู้บริโภคก็ได้รับความสะดวกสบาย สามารถเลือกซื้อสินค้าเกษตรและแปรรูปได้ทุกที่ทุกเวลา ทั้งยังพัฒนาขีดความสามารถด้านการค้าแก่เกษตรกร ให้สามารถเข้าถึงเทคโนโลยีได้
นายประภัตร กล่าวต่อว่า โครงการ “ตลาดเกษตรออนไลน์”ในวันนี้ เป็นหนึ่งในโครงการนําร่องของ จ.สุพรรณบุรี ที่มุ่งเน้นให้เกษตรกรได้เรียนรู้การขายสินค้าเกษตรผ่านระบบออนไลน์ โดยให้เกษตรกรเป็นผู้จําหน่ายสินค้าด้วยตัวเอง เป็นการช่วยเหลือเกษตรกรในด้านการตลาดให้เข้มแข็งและมั่นคง สามารถพึ่งพาตนเองได้อย่างยั่งยืน โดยกิจกรรมในวันนี้เป็นการเปิดเวทีให้ความรู้กับเกษตรกรและวิสาหกิจชุมชน เพื่อพัฒนาให้มีความสามารถในการแข่งขันทางการตลาดสมัยใหม่ ยกระดับตลาดเกษตร 4.0 พัฒนาตลาดสินค้าเกษตรออนไลน์ในลักษณะเศรษฐกิจดิจิทัล เน้นการพัฒนาสินค้าเกษตรสู่มาตรฐาน เพื่อให้เกษตรกรได้พบกับผู้ขายโดยตรง โดยมีกลุ่มเกษตรกร และกลุ่มวิสาหกิจชุมชนจากในพื้นที่ จ.สุพรรณบุรี จํานวนกว่า 200 คน เข้าร่วม อาทิ ต.บ้านกร่าง ต.วังยาง ต.หนองสาหร่ายต.ศรีประจันต์ ต.ดอนปรู ต.ปลายนา ต.บางงาม ต.มดแดง ซึ่งนําสินค้าเกษตรหลากหลายชนิด เช่น เครื่องจักรสาน ผลิตภัณฑ์สมุนไพรไทย ผ้าทอ ข้าวพันธุ์ กข.43 จากกลุ่มเกษตรกรรวมใจบ้านเขาคีรี อ.เดิมบางนางบวช เป็นต้น
“เกษตรกรไทยมีความสามารถในการปลูก และผลิตสินค้าเกษตรที่มีคุณภาพ แต่จุดอ่อนคือไม่มีตลาดรองรับ และยังไม่รู้วิธีการขาย จึงอาจถูกเอาเปรียบจากพ่อค้าคนกลาง ซึ่งวันนี้เราได้เห็นช่องทางการขายที่หลากหลาย โดยเฉพาะการขายในระบบออนไลน์ โดยมีตัวอย่างหลายล้านคนที่ประสบความสําเร็จจากการค้านี้ แต่อย่างไรก็ตาม สินค้าเกษตรและอาหารที่ผลิตผ่านระบบ GAP แล้วนั้น สามารถติดสัญลักษณ์ Q โดย มกอช. ซึ่งแสดงถึงการผลิตที่ผ่านกระบวนการที่มีความปลอดภัยด้านอาหาร เพื่อสร้างความมั่นใจให้กับผู้บริโภค โดยต้องเน้นย้ําในเรื่องดังกล่าวให้แก่เกษตรกรรับทราบ เพื่อเพิ่มมูลค่ามห้กับสินค้าของตนเองได้” นายประภัตร กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ตรวจเยี่ยมสถาบันศึกษาปอเนาะ
วันอังคารที่ 11 กรกฎาคม 2560
ตรวจเยี่ยมสถาบันศึกษาปอเนาะ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วย พล.ต.ต.ธัมมศักดิ์ วาสะศิริ ที่ปรึกษารัฐมนตรีช่วยว่าการกระทรวงศึกษาธิการ ลงพื้นที่ตรวจเยี่ยมการจัดการเรียนการสอนของสถาบันศึกษาปอเนาะมะฮัดดารุล เราะห์มะห์ (Maahaddarul Rahmah)
ตําบลมะนังดาลํา อําเภอสายบุรี เมื่อบ่ายวันศุกร์ที่7กรกฎาคม2560เวลา14.30-16.30น. โดยมีนายสุรสิทธิ์ สุดสาย รองผู้อํานวยการสํานักงาน กศน. จังหวัดปัตตานี,ผู้บริหารสํานักงานการศึกษาเอกชน (สช.) จังหวัด และ สช.อําเภอสายบุรี, รองผู้อํานวยการวิทยาลัยการอาชีพสายบุรี, บาบอ, คณะครูอาสาสมัครการศึกษานอกโรงเรียนประจําสถาบันศึกษาปอเนาะและนักศึกษาสถาบันศึกษาปอเนาะ ให้การต้อนรับและนําเยี่ยมชม
พล.อ.สุรเชษฐ์ ชัยวงศ์กล่าวว่าสถาบันศึกษาปอเนาะมะฮัดดารุลเราะห์มะห์ เป็นสถาบันการศึกษาปอเนาะที่ก่อตั้งมายาวนานกว่า100ปี มีโต๊ะครูรุ่นที่4ดูแลผู้เรียนจบออกไปแล้วจํานวนมาก ปัจจุบันมีนักศึกษา327คน และมีจํานวนผู้เรียนที่ลงทะเบียนเรียน กศน.กว่า100คน โดยมีบาบอ และครูอาสาสมัคร กศน. อีก2คนดูแลรับผิดชอบ ซึ่งที่ผ่านมาวิทยาลัยการอาชีพสายบุรีและหน่วยงานที่เกี่ยวข้องได้มีส่วนร่วมให้การอบรมพัฒนาด้านอาชีพให้แก่ผู้เรียน จบออกไปแล้วมีอาชีพติดตัว โดยเฉพาะช่างไม้ ช่างปูน โรตี และไอศกรีมหรือเรียนต่อในระดับที่สูงขึ้นหลายราย
จากการรับฟังข้อมูล ทําให้เห็นว่าสถาบันการศึกษาปอเนาะแห่งนี้ถือเป็นต้นแบบที่ดีต่อการจัดการเรียนการสอนด้านศาสนาและอาชีพให้แก่ผู้เรียนในพื้นที่เพื่อยกระดับคุณภาพการศึกษาและผู้เรียนให้ทันต่อการเปลี่ยนแปลงของโลกยุคปัจจุบัน สอดคล้องกับความต้องการของพื้นที่และตามหลักปรัชญาเศรษฐกิจพอเพียง จึงได้ฝากให้บาบอ และครูอาสาสมัคร กศน. ให้ความสําคัญกับหลักคําสอนทางศาสนาอิสลามที่มุ่งให้ทุกคนเป็นคนดี ให้การศึกษามีส่วนสําคัญในการสร้างความสันติสุขให้เกิดขึ้นในพื้นที่ และให้การศึกษานําไปสู่การพัฒนาแผ่นดินไทยให้มีความมั่นคง มั่งคั่ง ยั่งยืน
นอกจากนี้ ได้มอบแนวทางดําเนินงานให้แก่ครูอาสาสมัคร กศน.ซึ่งในพื้นที่ชายแดนภาคใต้มีจํานวนกว่า470ราย ได้ไปรับฟังและเยี่ยมเยียนศูนย์การศึกษาอิสลามประจํามัสยิด (ตาดีกา) ในพื้นที่ของตนเองด้วย เพื่อรายงานให้หน่วยงานต้นสังกัดได้รับทราบในการเข้าไปช่วยเหลือดูแลสนับสนุนในเรื่องต่าง ๆ เพราะรัฐบาลให้ความสําคัญกับการพัฒนาในพื้นที่จังหวัดชายแดนภาคใต้เป็นอย่างมาก โดยได้ประกาศให้เรื่องนี้เป็นวาระแห่งชาติ
ในด้านหลักสูตรการศึกษานั้นขณะนี้กระทรวงศึกษาธิการได้ปรับปรุงพัฒนาหลักสูตรอิสลามตอนต้น-ตอนกลาง-ตอนปลาย ให้เป็นมาตรฐานทั้งระบบภายในเดือนกรกฎาคมนี้ ส่วนความต้องการของครูอาสาสมัคร กศน. ที่ต้องการขอใช้พื้นที่เพื่อสร้างศูนย์การเรียน กศน. และการปรับปรุงระบบประปา ก็ได้มอบให้สํานักงาน กศน.จังหวัดปัตตานี ไปพิจารณาดําเนินการต่อไป และหากทบทวนแล้วเห็นว่ามีความจําเป็นที่จะต้องก่อสร้างสถานที่เรียน ก็จะขอให้นักศึกษาอาชีวะมาช่วยก่อสร้าง ร่วมกับผู้เรียนสถาบันศึกษาปอเนาะแห่งนี้ที่มีทักษะทางด้านช่างไม้และช่างปูนด้วย
โอกาสนี้ พล.อ.สุรเชษฐ์ และคณะ ได้มอบอุปกรณ์กีฬาและสมุดบันทึกให้แก่ผู้เรียน พร้อมทั้งเยี่ยมชมนิทรรศการด้านอาชีพ และตรวจเยี่ยมสถาบันศึกษาปอเนาะมะฮัดดารุลเราะห์มะห์
บัลลังก์ โรหิตเสถียร:สรุป/รายงาน
ยุทธพงศ์ เลือกกลั่นดี:ถ่ายภาพ
รัฐบาลไทย-ข่าวทำเนียบรัฐบาล-ภาครัฐเข้าร่วมภาคี OGP ขจัดทุจริต สร้างความโปร่งใสประเทศไทย
วันศุกร์ที่ 19 พฤษภาคม 2560
ภาครัฐเข้าร่วมภาคี OGP ขจัดทุจริต สร้างความโปร่งใสประเทศไทย
กรมบัญชีกลางสมัครเข้าร่วมเป็นภาคีสมาชิกองค์กรส่งเสริมการมีส่วนร่วมในการบริหารงานภาครัฐ (OGP) เน้นการมีส่วนร่วมของประชาชน เพิ่มความโปร่งใสในการเปิดเผยข้อมูลภาครัฐ นับเป็นมิติใหม่ของประเทศไทยในการให้ข้อมูลภาครัฐ
กรมบัญชีกลางสมัครเข้าร่วมเป็นภาคีสมาชิกองค์กรส่งเสริมการมีส่วนร่วมในการบริหารงานภาครัฐ (OGP) เน้นการมีส่วนร่วมของประชาชน เพิ่มความโปร่งใสในการเปิดเผยข้อมูลภาครัฐ นับเป็นมิติใหม่ของประเทศไทยในการให้ข้อมูลภาครัฐ ซึ่งสอดคล้องกับนโยบายของรัฐบาล ในการสร้างความโปร่งใส ต่อต้านการทุจริตคอร์รัปชัน รวมถึงเพิ่มประสิทธิภาพการทํางานมากยิ่งขึ้น
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง กล่าวว่า รัฐบาลมีนโยบายสําคัญในการผลักดันการขจัดทุจริตคอร์รัปชันให้เป็นวาระแห่งชาติ ต้องการสร้างมาตรฐานความโปร่งใสในประเทศไทย โดยให้ประชาชนมีส่วนร่วมในการกําหนดนโยบายรัฐ และแสดงความคิดเห็นเกี่ยวกับการเปิดเผยข้อมูลภาครัฐ เป็นการแลกเปลี่ยนข้อมูลซึ่งกันและกัน และสร้างความโปร่งใส โดยคณะรัฐมนตรีมีมติเห็นชอบให้กระทรวงการคลัง
โดยกรมบัญชีกลาง สมัครเข้าร่วมเป็นภาคีสมาชิกองค์กรส่งเสริมการมีส่วนร่วมในการบริหารงานภาครัฐ (Open Government Partnership : OGP) ซึ่งเป็นองค์กรความร่วมมือระหว่างประเทศ ปัจจุบันมีสมาชิกเข้าร่วมกว่า 70 ประเทศทั่วโลก
โฆษกกรมบัญชีกลาง กล่าวต่อว่า การเข้าร่วมเป็นสมาชิก OGP นั้น มีเงื่อนไขโดยให้ประเทศไทยจะต้องจัดทําแผนปฏิบัติงานการส่งเสริมการมีส่วนร่วมในการบริหารงานภาครัฐ (National Action Plan) ร่วมกันระหว่างภาครัฐ ภาคประชาชน และภาคประชาสังคม โดยครอบคลุมข้อผูกพัน (Commitment) ตามหลักการส่งเสริมการมีส่วนร่วม
ในการบริหารงานภาครัฐ ที่ OGP กําหนด และกระทรวงการคลัง โดยกรมบัญชีกลางได้มีการแต่งตั้งคณะกรรมการความร่วมมือเพื่อการเปิดเผยข้อมูลภาครัฐ เพื่อกําหนดแนวทางในการจัดเตรียมแผนปฏิบัติงานตามข้อกําหนดของ OGPโดยปลัดกระทรวงการคลังเป็นประธานในคณะกรรมการดังกล่าว
ทั้งนี้ กรมบัญชีกลางได้ร่วมมือกับธนาคารพัฒนาเอเชีย (Asian Development Bank: ADB) และองค์กรส่งเสริมการมีส่วนร่วมในการบริหารงานภาครัฐ (Open Government Partnership : OGP) จัดประชุม “โครงการส่งเสริมการมีส่วนร่วมในการบริหารงานภาครัฐ” ขึ้นในวันศุกร์ที่ 19 พฤษภาคม 2560 ณ กรมบัญชีกลาง โดยได้รับเกียรติจากนายสมชัย สัจจพงษ์ ปลัดกระทรวงการคลัง เป็นประธาน พร้อมด้วยหน่วยงานภาครัฐ และภาคประชาสังคม
เข้าร่วมประชุมในครั้งนี้
นางสาวอรนุช กล่าวทิ้งท้ายว่า การเข้าร่วมเป็นสมาชิกภาคี OGP นับว่าเป็นมิติใหม่ในเรื่องการส่งเสริมการมีส่วนร่วมของประชาชนในการบริหารงานภาครัฐของประเทศไทย ให้มีความโปร่งใส ทันสมัย และการนําเทคโนโลยีใหม่ๆ มาใช้เพื่อเพิ่มประสิทธิภาพในการให้บริการประชาชน ตอบสนองความต้องการของประชาชนในฐานะที่เป็นศูนย์กลาง และสร้างความเชื่อมั่นให้เกิดในระบบราชการมากยิ่งขึ้น
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.แรงงาน ส่งลูกจ้างกลับบ้านเทศกาลสงกรานต์
วันอังคารที่ 10 เมษายน 2561
รมว.แรงงาน ส่งลูกจ้างกลับบ้านเทศกาลสงกรานต์
รัฐมนตรีว่าการกระทรวงแรงงาน เป็นประธานเปิดโครงการ “ส่งน้องกลับบ้านเทศกาลสงกรานต์” ประจําปี 2561 ณ บริษัท บิ๊กสตาร์ จํากัด เขตบางขุนเทียน กรุงเทพฯ ย้ํากระทรวงแรงงานพร้อมให้ความช่วยเหลือตลอดช่วงหยุดสงกรานต์
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยภายหลังเป็นประธานเปิดโครงการ “ส่งน้องกลับบ้านเทศกาลสงกรานต์” ประจําปี 2561 ณ บริษัท บิ๊กสตาร์ จํากัด เขตบางขุนเทียน กรุงเทพฯ วันที่ 10 เมษายน 2561 ว่า รัฐบาลมีความห่วงใยผู้ใช้แรงงานที่จะต้องเดินทางกลับบ้านในช่วงเทศกาลสงกรานต์ปีนี้ กระทรวงแรงงานจึงได้ขอความร่วมมือไปยังหน่วยงานที่เกี่ยวข้องทั้งภาครัฐ รัฐวิสาหกิจรวมไปถึงนายจ้าง เจ้าของสถานประกอบกิจการต่าง ๆ ในการอํานวยความสะดวกและให้ความรู้แก่ลูกจ้างทั้งแรงงานไทยและแรงงานต่างด้าว เพื่อเตรียมความพร้อมในการเดินทางกลับภูมิลําเนาเพื่อเยี่ยมครอบครัวและร่วมกิจกรรมตามประเพณีนิยมเนื่องในเทศกาลสงกรานต์ ทั้งในเรื่องของเส้นทางการเดินทาง การเตรียมยานพาหนะ วินัยจราจร รวมถึงการให้ความรู้เกี่ยวกับเอกสารหลักฐานที่ต้องใช้ประกอบการเดินทางสําหรับลูกจ้างที่เป็นแรงงานต่างด้าว เป็นต้น สําหรับกิจกรรม “ส่งน้องกลับบ้านเทศกาลสงกรานต์” ในวันนี้ถือเป็นความร่วมมือตามกลไกประชารัฐระหว่างภาครัฐและภาคเอกชนที่จะร่วมกันเตรียมความพร้อมให้กับลูกจ้างที่จะเดินทางกลับภูมิลําเนาให้สามารถเดินทางได้อย่างปลอดภัย รวมถึงการจัดกิจกรรมสร้างจิตสํานึกในการเดินทางด้วยความปลอดภัย ลดการประสบอันตรายและอุบัติเหตุบนท้องถนน โดยเริ่ม Kick off ที่บริษัท บิ๊กสตาร์ จํากัดซึ่งมีพนักงานที่เป็นลูกจ้างไทยและต่างด้าวรวมกันกว่า 2,500 คน โดยในวันนี้กระทรวงแรงงานจะร่วมกับทางบริษัทฯ ส่งพนักงานกลับบ้าน ซึ่งหวังว่าการเตรียมความพร้อมในวันนี้จะช่วยให้แรงงานสามารถเดินทางไปและกลับได้อย่างปลอดภัย และเป็นส่วนหนึ่งของความร่วมมือลดการประสบอันตราย โดยเฉพาะอุบัติเหตุบนท้องถนนอีกทางหนึ่งด้วย
รมว.แรงงาน กล่าวเพิ่มเติมว่า ในส่วนของการดูแลผู้ใช้แรงงานที่เดินทางในช่วงเทศกาลสงกรานต์ กระทรวงแรงงาน ได้ประสานกับสํานักงานตํารวจแห่งชาติในการอํานวยความสะดวกแก่แรงงานต่างด้าว ที่คณะรัฐมนตรีมีมติพิจารณาผ่อนผันให้สามารถเดินทางกลับประเทศต้นทางเพื่อร่วมงานประเพณีสงกรานต์และกลับเข้ามาในประเทศไทยได้ตั้งแต่วันที่ 5 ถึง 30 เมษายน 2561 นอกจากนี้ได้เปิดคลินิกช่างให้บริการตรวจความพร้อมยานพาหนะที่ใช้เดินทาง เปิดให้บริการนวดผ่อนคลาย จัดรถบริการตรวจสุขภาพเคลื่อนที่แจกเวชภัณฑ์ให้กับผู้ใช้แรงงาน ณ สถานีขนส่งหลัก การดูแลลูกจ้างที่เป็นผู้ประกันตนกรณีเจ็บป่วยฉุกเฉินหรือประสบอุบัติเหตุระหว่างการเดินทางให้สามารถเข้ารับการรักษาตัวในโรงพยาบาลที่อยู่ใกล้ที่สุดได้ทันที ตลอดจนเปิดบริการสายด่วน 1506 คอยให้ความช่วยเหลือตลอดช่วงเวลาดังกล่าวตลอด 24 ชั่วโมง
รัฐบาลไทย-ข่าวทำเนียบรัฐบาล-ชาวบ่อเกลือ จ.น่าน รวมพลังสร้างต้นแบบการจัดการพื้นที่ตามศาสตร์พระราชา
วันอังคารที่ 19 มิถุนายน 2561
ชาวบ่อเกลือ จ.น่าน รวมพลังสร้างต้นแบบการจัดการพื้นที่ตามศาสตร์พระราชา
ชาวบ่อเกลือ จ.น่าน รวมพลังสร้างต้นแบบการจัดการพื้นที่ตามศาสตร์พระราชา กระทรวงเกษตรฯ นําทีมร่วมแก้ปัญหาทั้งระบบแบบมีส่วนร่วม
นายวิวัฒน์ศัลยกําธรรัฐมนตรีช่วยว่าการกระทรวงเกษตรและสหกรณ์เปิดงานโครงการรณรงค์เพื่อการขยายผลการพัฒนาระบบกสิกรรมด้วยศาสตร์พระราชาพื้นที่ลุ่มน้ําน่านกิจกรรม“เอามื้อสามัคคีพลังหญ้าแฝกเพื่อการอนุรักษ์ดินและน้ํา”บ้านผาสุกต.ภูฟ้าอ.บ่อเกลือจ.น่านซึ่งเป็นโครงการความร่วมมือระหว่างกระทรวงเกษตรและสหกรณ์โดยกรมพัฒนาที่ดินกระทรวงมหาดไทยกรมส่งเสริมการปกครองท้องถิ่นกรมอุทยานแห่งชาติสัตว์ป่าและพันธุ์พืชและมูลนิธิกสิกรรมธรรมชาติสร้างตัวอย่างการแก้ไขปัญหาการบุกรุกพื้นที่อุทยานแห่งชาติและปัญหาความยากจนของเกษตรกรด้วยการจัดรูปที่ดินปรับแปลงพื้นที่เกษตรกรรมด้วยเกษตรทฤษฎีใหม่ประยุกต์สร้างระบบฝายกักน้ําระหว่างช่องเขากระจายน้ําในพื้นที่ด้วยระบบคลองไส้ไก่ปรับรูปแบบคันนาด้วยการทํานาขั้นบันไดยกหัวคันนาสูงเพื่อปลูกพืชผักสวนครัวปลูกป่าสามอย่างประโยชน์สี่อย่างบนคันนาเสริมด้วยแฝกเพื่อการอนุรักษ์ดินและน้ําป้องกันการพังทลายของหน้าดินและเก็บน้ําไว้ในนาเพื่อทําประมงท้องนาเพิ่มอาหารโปรตีนลดค่าใช้จ่ายและสร้างรายได้เสริม
นายวิวัฒน์กล่าวถึงแนวทางการแก้ไขปัญหาด้วยการจัดรูปที่ดินใหม่ว่าปัญหาของชาวบ้านที่บ่อเกลือมีการผลิตข้าวไม่พอกินในขณะเดียวกันก็ทําเกษตรเชิงเดี่ยวในพื้นที่อุทยานแห่งชาติซึ่งก่อให้เกิดปัญหาการชะล้างพังทลายของหน้าดินตามมาส่งผลให้ข้าวโพดก็ปลูกไม่ได้เพราะหน้าดินถูกชะล้างพังทลายไปหมดต้องเพิ่มปุ๋ยเคมีและยาฆ่าแมลงต้นทุนการผลิตจึงเพิ่มขึ้นหนี้สินเพิ่มขึ้นสะสมสารเคมีในดินและน้ําทําลายพืชพันธุ์สัตว์น้ําในระยะยาว
ดังนั้นการแก้ปัญหาต้องปรับทั้งระบบการผลิตเพื่อลดการชะล้างหน้าดินปรับพื้นที่แล้วปลูกกล้วยปลูกป่า5ระดับเพื่อเพิ่มความชื้นสัมพัทธ์ขุดหนองขุดคลองไส้ไก่เก็บน้ําฝนเพิ่มความชื้นปลูกแฝกเพื่อการอนุรักษ์ดินและน้ํารากหญ้าแฝก3เดือนยาว3เมตรจะช่วยเก็บกักน้ําไว้ในดินซึ่งพบว่าผลผลิตข้าวเพิ่มมากขึ้นโดยใช้พื้นที่น้อยลงเช่นที่ห้วยกระทิงจ.ตากพบว่าผลผลิตข้าวเพิ่มถึง3เท่าจึงอยากให้เกษตรกรทดลองทําหลายๆแบบเพื่อให้เกิดกระบวนการเรียนรู้ด้วยตนเองซึ่งจะช่วยพัฒนาระบบการเรียนรู้ใหม่ตามศาสตร์พระราชาและให้เกษตรกรมีส่วนร่วมวิจัยจนกลายเป็นตัวอย่างให้คนในพื้นที่โดยการจัดรูปที่ดินกักน้ํากักตะกอนไว้แบบนี้เชื่อมั่นว่าเกษตรกรจะสามารถเพิ่มผลผลิตมากขึ้นจากที่ได้ไร่ละ400กิโลกรัมเป็นมากกว่า500กิโลกรัมต่อไร่
ทั้งนี้ตัวแทนจากหน่วยงานต่างๆ9หน่วยงานได้อาสาเป็นทีมงานวิจัยเพื่อค้นหาแนวทางการเพิ่มผลผลิตข้าวในรูปแบบที่เหมาะสมต่อวิถีวัฒนธรรมได้แก่เจ้าหน้าที่กรมพัฒนาที่ดินผู้เชี่ยวชาญด้านข้าวเจ้าหน้าที่กรมประมงเจ้าหน้าที่กรมป่าไม้นักวิชาการในมหาวิทยาลัยตัวแทนศูนย์กสิกรรมธรรมชาติบ้านคั๊วะ(ชุมชนต้นน้ําน่าน)เจ้าหน้าที่กรมอุทยานฯกํานันผู้ใหญ่บ้านฝ่ายปกครองในพื้นที่และเกษตรกรเจ้าของพื้นที่คาดว่าจะได้แนวทางการพัฒนาระบบกสิกรรมด้วยศาสตร์พระราชาจนเป็นต้นแบบการแก้ปัญหาทั้งระบบด้วยความสามัคคคีและมีส่วนร่วมได้ในระยะเวลาไม่เกิน6เดือนหรือในฤดูกาลผลิตนี้เพื่อเป็นการขยายผลศาสตร์พระราชาแก้ปัญหาทั้งระบบแบบมีส่วนร่วมตามยุทธศาสตร์การพัฒนาประเทศ20ปี
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai